ทางด่วนกรุงเทพกำไรขยับเล็กน้อย
ทางด่วนกรุงเทพ กำไรโตเล็กน้อย ผลจากปริมาณรถยนต์ใหม่เพิ่มและเศรษฐกิจดีขึ้น&nbsp;
28 ก.พ. 2554

ทางด่วนกรุงเทพ กำไรโตเล็กน้อย ผลจากปริมาณรถยนต์ใหม่เพิ่มและเศรษฐกิจดีขึ้น 
บริษัท ทางด่วนกรุงเทพ ( BECL ) รายงานผลประกอบการปี 2553 กำไรสุทธิ 1,802.92 ล้านบาท กำไรต่อหุ้น 2.34 บาท เพิ่มขึ้น 100.64 ล้านบาท หรือ 5.91 % จากช่วงเดียวกันปีก่อน ซึ่งมีกำไรสุทธิ 1,702.28 ล้านบาท กำไรต่อหุ้น 2.21 บาท  
สำหรับผลประกอบการที่ดีขึ้น แม้ว่าช่วงเดือนมีนาคม - พฤษภาคม 2553  ปริมาณจราจรที่ใช้ทางพิเศษจะได้รับผลกระทบจากการชุมนุมทางการเมือง  แต่ผลจากปริมาณรถยนต์จดทะเบียนใหม่เพิ่มสูงขึ้นและภาวะเศรษฐกิจที่ปรับตัวดีขึ้น ตลอดจนปัจจัยบวกจากการเปิดใช้ส่วนต่อขยายทางพิเศษฉลองรัชรวมถึงการพัฒนาพื้นที่รอบแนวของทางพิเศษ โดยเฉพาะบริเวณถนนแจ้งวัฒนะ ส่งผลให้รายได้ค่าผ่านทางมีอัตราเติบโตร้อยละ 2.47 นอกจากนี้ การปรับลดต้นทุนทางการเงินและการชำระคืนเงินต้นทำให้ค่าใช้จ่ายทางการเงินของบริษัทลดลงร้อยละ 12.65 เมื่อเทียบกับปีก่อน